smcproject/ml-wiki-sentences huggingface dataset:
വധശിക്ഷ ക്യൂബയിൽ ഇംഗ്ലീഷ് വിലാസം https://ml.wikipedia.org/wiki/Capital_punishment_in_Cuba പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
ക്യൂബയിൽ വധശിക്ഷയുടെ ഉപയോഗം കഴിഞ്ഞ പതിറ്റാണ്ടിനുള്ളിൽ കുറഞ്ഞിട്ടുണ്ട്.
രാജ്യത്തിന്റെ ആഭ്യന്തരവും ബാഹ്യവുമായ സുരക്ഷയ്ക്കെതിരെ കുറ്റങ്ങൾ ചെയ്യുക, അന്താരാഷ്ട്ര നിയമത്തിനും സമാധാനാന്തരീക്ഷത്തിനുമെതിരായ കുറ്റങ്ങൾ (ക്യൂബയിൽ നിയമവിരുദ്ധമായി കടന്നു കയറുക), സാധാരണ ലൈംഗിക വികാസത്തിനെതിരായും കുടുംബത്തിനെതിരായുമുള്ള കുറ്റങ്ങൾ, കുട്ടികൾക്കെതിരായ കുറ്റങ്ങൾ (12 വയസിൽ താഴെയുള്ള കുട്ടിയെ ബലാത്സംഗം ചെയ്യുകയോ 14 വയസിൽ താഴെയുള്ള കുട്ടിയുമായി ഗുദരതിയിൽ ഏർപ്പെടുകയോ ചെയ്യുക),  കൊലപാതകം, കൊലചെയ്യുമെന്ന് ഭീഷണിപ്പെടുത്തുക, അക്രമത്തോടെ ബലാത്സംഗം ചെയ്യുക, തീവ്രവാദം, വിമാനം റാഞ്ചൽ, കടൽക്കൊള്ള, മയക്കുമരുന്ന് നിർമ്മിക്കുകയോ കടത്തുകയോ ചെയ്യുക, ചാരവൃത്തി, രാജ്യദ്രോഹം എന്നിങ്ങനെയുള്ള കുറ്റങ്ങൾക്ക് ക്യൂബയിൽ നിയമപ്രകാരം വധശിക്ഷ നൽകാവുന്നതാണ്.
ഇപ്പോൾ 112 കുറ്റങ്ങൾക്ക് ക്യൂബയിൽ വധശിക്ഷ നൽകാവുന്നതാണ്.
ഇതിൽ 33 എണ്ണം സാധാരണ കുറ്റങ്ങളാണ്.
ഫയറിംഗ് സ്ക്വാഡുപയോഗിച്ച് വെടിവച്ചു കൊല്ലുകയാണ് സാധാരണ ശിക്ഷാരീതി.
വധശിക്ഷാ നിയമത്തിന്റെ ചരിത്രം
ക്യൂബയുടെ ഭരണഘടന (1940) സമാധാനകാലത്തുള്ള വധശിക്ഷ നിരോധിച്ചിരുന്നു.
1959-ലെ ക്യൂബൻ വിപ്ലവത്തിനു ശേഷം വധശിക്ഷ വീണ്ടും കൊണ്ടുവരുകയായിരുന്നു.
വിപ്ലവത്തിനു ശേഷം നാലായിരത്തിൽ പരം ആൾക്കാർക്ക് ക്യൂബയിൽ വധശിക്ഷ നൽകപ്പെട്ടിട്ടുണ്ടത്രേ.
ഇതിൽ 3,200 ആൾക്കാരെ 1959നും 1962-നും ഇടയിൽ മാത്രമാണ് വധിച്ചത്.
അവസാന വധശിക്ഷ നടപ്പാക്കിയത് 2010 ഡിസംബറിലാണ്.
ക്യൂബൻ നിയമമനുസരിച്ച് 20 വയസിൽ താഴെയുള്ളവരെയും ഗർഭിണികളെയും വധിക്കാൻ പാടില്ല.
2001 ഡിസംബർ 20-ന് ക്യൂബയിലെ നിയമനിർമാതാക്കൾ ഐകകണ്ഠ്യേന ഒരു തീവ്രവാദവിരുദ്ധ നിയമം പാസാക്കി.
ഇതിലും വധശിക്ഷ നിലനിർത്തിയിട്ടുണ്ട്.
റെക്കോർഡ് ചെയ്യപ്പെട്ട അവസാന വധശിക്ഷ 2003 ഏപ്രിൽ 11-നാണ് നടന്നത്.
ഒരു ഫെറി അമേരിക്കയിലേയ്ക്ക് തട്ടിക്കൊണ്ടുപോകാൻ ശ്രമിച്ച മൂന്നാൾക്കാരെയായിരുന്നു വധിച്ചിരുന്നത്.
തട്ടിക്കൊണ്ടുപോകലിനിടെ പ്രതികൾ യാത്രക്കാരെ കൊല്ലുമെന്ന് ഭീഷണിപ്പെടുത്തിയിരുന്നത്രേ.
2008 ഡിസംബർ 18-നും 2010 ഡിസംബർ 21-നും ഐക്യരാഷ്ട്രസഭയിൽ വധശിക്ഷ നിർത്തലാക്കാനുള്ള പ്രമേയത്തിന്റെ വോട്ടെടുപ്പു നടന്നപ്പോൾ ക്യൂബ വിട്ടുനിന്നു.
വധശിക്ഷ കേപ് വെർഡെയിൽ
വധശിക്ഷ ഉപേക്ഷിച്ച ഒരു ആഫ്രിക്കൻ രാജ്യമാണ് കേപ് വെർഡെ .
ഇവിടെ അവസാന വധശിക്ഷ നടന്നത് 1835-ൽ പോർച്ചുഗലിന്റെ കോളനിയായിരുന്നപ്പോഴാണ്.
ഭരണഘടനപ്രകാരം 1981-ൽ വധശിക്ഷ നിറുത്തലാക്കി.
വെല്ലിങ്‌ടൺ ഐലൻഡ്‌ ഇംഗ്ലീഷ് വിലാസം https://ml.wikipedia.org/wiki/Wellington_Island വെല്ലിങ്ടൺ ദ്വീപിലെ താജ് മലബാർ ഹോട്ടലിൽ നിന്നും കൊച്ചിയുടെ വീക്ഷണം
കൊച്ചി തുറമുഖം സ്ഥിതി ചെയ്യുന്ന ഒരു മനുഷ്യനിർമ്മിത ദ്വീപാണ് വെല്ലിങ്ടൺ ഐലന്റ് .
കൊച്ചി തുറമുഖത്ത് വലിയ കപ്പലുകൾ വരുന്നതിനുവേണ്ടി കൊച്ചി കായലിന് ആഴം കൂട്ടാനായി എടുത്ത മണ്ണും ചെളിയും നിക്ഷേപിച്ചാണ് ഈ ദ്വീപ് ഉണ്ടാക്കിയിരിക്കുന്നത്.
ഇന്ത്യയിലെ ബ്രിട്ടീഷ് വൈസ്രോയിയായിരുന്ന വില്ലിങ്ടൻ പ്രഭുവിന്റെ പേരിലാണ് ഈ ദ്വീപ് അറിയപ്പെടുന്നത്.
1920-കളിൽ, ദ്വീപിന്റെ രൂപവത്കരണത്തിലേയ്ക്ക് നയിച്ച തുറമുഖ വികസനത്തിന് നേതൃത്വം കൊടുത്തത് ബ്രിട്ടീഷുകാരനായ റോബർട്ട് ബ്രിസ്റ്റോ എന്ന എഞ്ചിനീയർ ആയിരുന്നു.
1929-ൽ അവസാനിച്ച മൂന്നു പ്രവൃത്തി സീസണുകളിൽ, തുറമുഖത്തെ ആഴക്കടലുമായി ബന്ധിപ്പിച്ചുകൊണ്ട് 450 അടി വീതിയിലും മൂന്നര മൈൽ നീളത്തിലും ഒരു കടല്പാത നിർമ്മിച്ചപ്പോൾ എടുത്തുമാറ്റിയ മണ്ണാണ് 780 ഏക്കർ വിസ്താരമുള്ള ദ്വീപിനു രൂപം കൊടുത്തത്.
ഇതിന് നിയോഗിച്ച മണ്ണുമാന്തിക്കപ്പലുകളിൽ (Suction Dredger) ഏറ്റവും പ്രധാനമായിരുന്നത് "ലേഡി വെല്ലിം‌ഗ്‌ടൻ" എന്ന കപ്പലാണ്.
വേഗത്തിലും, കാര്യക്ഷമതയിലും, പ്രവർത്തനദൈർഘ്യത്തിലും അത് ഒരു ലോകറെക്കോർഡ് തന്നെ സ്ഥാപിച്ചതായി പറയപ്പെടുന്നു.
കൊച്ചി ഹാർബർ ടെർമിനസ് എന്ന കൊച്ചി റെയിൽ‌വേ സ്റ്റേഷൻ ഈ ദ്വീപിലാണ് സ്ഥിതി ചെയ്യുന്നത്.
ടാജ് മലബാറിന്റെ പഞ്ചനക്ഷത്ര ഹോട്ടലും ഈ ദ്വീപിൽ സ്ഥിതി ചെയ്യുന്നു.
കൊച്ചി നഗരത്തെ സംബന്ധിച്ചിടത്തോളം ജനവാസം കുറഞ്ഞ ഈ ദ്വീപിൽ കൊച്ചി കസ്റ്റംസിന്റെ ഉദ്യോഗസ്ഥരുടെ ഔദ്യോഗികവസതികളും വിനോദസഞ്ചാരികൾക്കായുള്ള ഹോട്ടലുകളുമാണ് അധികമായിട്ടുള്ളത്.
ലക്ഷദ്വീപിലേയ്ക്ക് കൊച്ചിയിൽ നിന്ന് പോകുന്ന യാത്രാക്കപ്പലുകൾ പുറപ്പെടുന്നത് ഈ ദ്വീപിൽ നിന്നാണ്.
ലക്ഷദ്വീപ് വിനോദസഞ്ചാരവിഭാഗമായ സ്പോർട്ട്സിന്റെ (സൊസൈറ്റി ഫോർ പ്രമോഷൻ ഓഫ് നാച്ചുർ ടൂറിസം ആന്റ് സ്പോർട്ട്സ്) ഓഫീസ് ഈ ദ്വീപിലാണ് പ്രവർത്തിക്കുന്നത്.
മട്ടാഞ്ചേരി , ഫോർട്ട് കൊച്ചി , വൈപ്പിൻ , മറൈൻ ഡ്രൈവ് എന്നിവിടങ്ങളിൽ നിന്ന് ഈ ദ്വീപിലേയ്ക്ക് ധാരാളം യാത്രാബോട്ടുകൾ ദിവസവും സർവീസ് നടത്തുന്നു.
കൂടാതെ ഈ ദ്വീപിലേയ്ക്ക് ദേശീയപാതകളിൽ ഏറ്റവും ചെറിയ പാത എന്നറിയപ്പെടുന്ന ദേശീയപാത 47A ( കുണ്ടന്നൂർ - വെല്ലിങ്ടൺ ഐലന്റ്) വഴിയും എത്തിച്ചേരാം.
അവലംബം Willingdon Island എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ കൊച്ചിയുടെ ഇതിഹാസവും റോബർട്ട് ബ്രിസ്റ്റോയും, കേരള ചരിത്രവും അതിന്റെ സ്രഷ്ടാക്കളും, എ.ശ്രീധരമേനോൻ (അദ്ധ്യായം 36 - പുറങ്ങൾ 236-41) ↑ ↑ http://www.listkerala.com/highways_kerala.htm
വെല്ലുവിളികൾ പ്രതികരണങ്ങൾ
എൻ.വി. കൃഷ്ണവാരിയർ രചിച്ച വൈജ്ഞാനിക സാഹിത്യ ഗ്രന്ഥമാണ് വെല്ലുവിളികൾ പ്രതികരണങ്ങൾ .
1984-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
വെല്ലൂർ ജില്ല ഇംഗ്ലീഷ് വിലാസം https://ml.wikipedia.org/wiki/Vellore_district
12°54′40″N 79°8′10″E ﻿ / ﻿ 12.91111°N 79.13611°E ﻿ / 12.91111; 79.13611 Vellore fort Balamathi hills
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ മുപ്പത്തിരണ്ട് ജില്ലകളിലൊരു ജില്ലയാണ് വെല്ലൂർ ജില്ല ( തമിഴ് : வேலூர் மாவட்டம் ).
വെല്ലൂർനഗരമാണ് ജില്ല ആസ്ഥാനം.2001 ലെ കാനേഷുമാരി പ്രകാരം 3,477,൩൧൭ ജനങ്ങളാണ് ഇവിടെ ഉള്ളത്.
.73.06% പേർ സാക്ഷരരായ ഈ ജില്ല സംസ്ഥാന ശരാശരിയേക്കാൾ സ്വൽപ്പം കുറവാണു.
ജനസംഖ്യ Religion Population Literacy Rate Sex Ratio ഹിന്ദുക്കൾ 30 16,962 (86.76%) 62.88% 995 മുസ്ലീങ്ങൾ 3,50,771 (10.09%) 62.88% 996 ക്രിസ്ത്യാനികൾ 1,02,477 (2.95%) 78.60% 1070 മറ്റുള്ളവർ 7,107 (0.2%) 73.23% 823
അവലംബം 2001  ഇന്ത്യൻ കാനേഷുമാരി പുറത്തേക്കുള്ള കണ്ണികൾ Vellore district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെല്ലേത്രി മഡോണ ഇംഗ്ലീഷ് വിലാസം https://ml.wikipedia.org/wiki/Velletri_Madonna Velletri Madonna (c. 1426-1427) by Gentile da Fabriano
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1426-1427നും ഇടയിൽ വരച്ച ടെമ്പറ പാനൽ പെയിന്റിംഗാണ് വെല്ലേത്രി മഡോണ.
റോമിൽ താമസിച്ചപ്പോൾ വരച്ചതിൽനിന്ന് അവശേഷിക്കുന്ന ഒരേയൊരു ചിത്രം (ഒരുപക്ഷേ 1426-ൽ പക്ഷേ തീർച്ചയായും 1427 ജനുവരി 28 ൽ) ആയിരിക്കാമിത്.
1633 വരെ സാന്തി കോസ്മ ഇ ഡാമിയാനോ പള്ളിയിൽ ആയിരുന്ന വിനയഭാവത്തിലുള്ള ഈ മഡോണ, മൂന്നാം ഓർഡർ ഫ്രാൻസിസ്കൻമാരുടെ ജനറൽ ലുഡോവിക്കോ സിയോട്ടി ഡി സാൻ പോളോ വെല്ലെട്രിയിലെ സാന്റ് അപ്പോളോണിയ പള്ളിക്ക് സംഭാവന നൽകി.
ഈ ചിത്രം ഇപ്പോൾ വെല്ലേത്രിയിലെ രൂപത മ്യൂസിയത്തിലാണ് പ്രദർശിപ്പിച്ചിരിക്കുന്നത്.
1912-ലെ ഒരു പുനഃസ്ഥാപനം മുകളിൽ ത്രികോണ രൂപത്തിലേക്ക് പുനഃസ്ഥാപിച്ചു.
ബോർഡിന്റെ സന്ധികളിലും മധ്യഭാഗത്തിന്റെ വലിയ ഭാഗത്തും നിറം നഷ്‌ടപ്പെട്ട വിധത്തിൽ പാനൽ വളരെയധികം കേടായി.
എന്നിരുന്നാലും മേരിയുടെയും കുട്ടിയുടെയും മുഖം കേടുപാടുകളിൽ നിന്ന് ഒഴിവായിരിക്കുന്നു.
സിയനീസ് രീതിയിൽ രത്‌നവും മറ്റും പതിച്ച് കൊത്തുപണികളും കൊണ്ട് അലങ്കരിച്ച പാനലിന്റെ പശ്ചാത്തലത്തിൽ, മേരി ഒരു തലയണയിൽ, സമൃദ്ധമായി അലങ്കരിച്ച നിലത്ത് ഇരിക്കുന്ന താഴ്മയുടെ ഒരു മഡോണയാണിത്.
മേരിയുടെ ഹാലോയിൽ "[a] ve maria [grat] ia [plena]" എന്ന ലിഖിതവും അവരുടെ മേലങ്കിയുടെ വസ്‌ത്രത്തിന്റെ കരയിൽ "AVE GRATI [A]" എന്നും വായിക്കാം.
ശാരീരിക പൂർണതയുടെ അടയാളമായി മേരിക്ക് ചിത്രത്തിന്റെ മുക്കാൽ ഭാഗവും സ്ഥാനം ആവശ്യമായി വന്നു.
അത് അമ്മയുടെ മേലങ്കിയുടെ ഒരു സ്ട്രിപ്പ് കൈവശമുള്ള കുട്ടിയുടെ അവശേഷിക്കുന്ന ഭാഗത്തും ശ്രദ്ധേയമാണ്.
സന്തോഷത്തോടെ ചുറ്റിക്കറങ്ങാൻ കഴിയുമെന്ന് അവന്റെ കാൽവിരൽ കാണിക്കുന്നു.
മറ്റ് ചിത്രങ്ങളേക്കാളിലും ജെന്റൈൽ പ്രയോഗതന്ത്രം ഉപയോഗിച്ചുകൊണ്ട് ഇരുവശത്തുമുള്ള രണ്ട് മാലാഖമാരെ സുദൃഢവും വേറൊരു ലോകവീക്ഷണവും സൃഷ്ടിക്കുന്നതിന് ഇളം ബ്രഷ് സ്ട്രോക്കുകൾ ഉപയോഗിച്ച് ചായം പൂശിയിരിക്കുന്നു.
അവലംബം ↑ (in Italian) Lionello Venturi , 'Un quadro di Gentile da Fabriano a Velletri' Archived 2022-01-06 at the Wayback Machine .
, Bollettino d'Arte , 3, 1913 ↑ (in Italian) Mauro Minardi, Gentile da Fabriano, collana I Classici dell'arte, RCS, Milano 2005.
↑ Andrea De Marchi, Gentile da Fabriano.
Un viaggio nella pittura italiana alla fine del gotico , Federico Motta, 2006, p. 247 (I ed. 1992) (Italian)
വെല്ലുവിളി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Velluvili
കെ.ജി. രാജശേഖരന്റെ സംവിധാനത്തിൽ 1978-ൽ പുറത്തിറങ്ങിയ ഒരു മലയാളചലച്ചിത്രമാണ് വെല്ലുവിളി .
എം.ജി. സോമൻ , ജയഭാരതി എന്നിവരാണ് ഈ ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുന്നത്.
കേരളത്തിലെ [[കാസർഗോഡ് ജില്ലയിലെ ചിറ്റാരിക്കൽ ഭീമനടി നീലേശ്വരം ഭാഗങ്ങളിൽ ആണ്‌ സിനിമയുടെ കൂടുതൽ ഭാഗവും ചിത്രീകരിച്ചത്.
ഒരു വാണിജ്യ വിജയമായിത്തീർന്ന ഈ ചിത്രം സോമന് തൻറെ കരിയറിൽ ആവശ്യമായ ബ്രേക്ക് നൽകി.
ബിച്ചു തിരുമല എഴുതി എം.എസ്.‌ വിശ്വനാഥൻ ഈണം പകർന്ന ഗാനങ്ങൾ ഈ ചിത്രത്തിൽ ഉണ്ട് അഭിനേതാക്കൾ ക്ര.
അഭിനേതാവ് കഥാപാത്രം 1 ജയഭാരതി ലക്ഷ്മി 2 എം.ജി. സോമൻ സോമൻ 3 ജോസ് പ്രകാശ് മിന്നൽ മൊയ്ദു 4 കെ.പി. ഉമ്മർ 5 പ്രേമ പാർവ്വതി 6 പറവൂർ ഭരതൻ നാണു 7 സാധന സരോജിനി 8 ഉഷാകുമാരി സാവിത്രി 9 മാസ്റ്റർ രഘു പപ്പൻ 10 ജനാർദ്ദനൻ ശ്രീധരൻ 11 കെ.പി.എ.സി. ലളിത സരസു 12 പട്ടം സദൻ കട്ടപ്പൻ 13 മണവാളൻ ജോസഫ് ഗാനങ്ങൾ
ബിച്ചു തിരുമല രചിച്ച ഗാനങ്ങൾക്ക് എം.എസ്‌.
വിശ്വനാഥൻ സംഗീതം നൽകി.
ഗാനം ഗായകർ രാഗം 1 കട്ടുറുമ്പേ വായാടി കെ ജെ യേശുദാസ് 2 മുകിലുകളെ എസ് ജാനകി 3 ഓണം വന്നേ പി ജയചന്ദ്രൻ , കെ.പി. ചന്ദ്രമോഹൻ , ബിച്ചു തിരുമല , അമ്പിളി 4 വസന്തകാല വിഹാരം കെ ജെ യേശുദാസ് പഹാഡി അവലംബം പുറത്തേക്കുള്ള കണ്ണികൾ വെല്ലുവിളി (1978) വിഡിയോ യൂട്യൂബിൽ വെല്ലുവിളി ഇന്റർനെറ്റ് മൂവി ഡാറ്റാബേസിൽ
വെല്ലൂർ കലാപം ഇംഗ്ലീഷ് വിലാസം https://ml.wikipedia.org/wiki/Vellore_mutiny
1806 ജൂലൈ 10-ന് ദക്ഷിണേന്ത്യൻ പട്ടണമായ വെല്ലൂരിൽ ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ ഇന്ത്യൻ സൈനികർ നടത്തിയ കലാപമാണ് വെല്ലൂർ കലാപം അഥവാ വേലൂർ കലാപം .
1857-ലെ ശിപായി ലഹളയ്ക്കും 50 വർഷങ്ങൾക്കു മുമ്പ് നടന്ന ഈ കലാപം ഇന്ത്യയിൽ ബ്രിട്ടീഷുകാർക്കതിരെ നടക്കുന്ന ആദ്യത്തെ സൈനിക കലാപമാണ് .
നാലുകമ്പനി ബ്രിട്ടീഷ് പട്ടാളക്കാരും മൂന്നു കമ്പനി ഇന്ത്യൻ പട്ടാളക്കാരും ഉൾപ്പെടുന്ന 69-ാം റെജിമെന്റിലെ ഇന്ത്യൻ പട്ടാളക്കാർ വെല്ലൂർ കോട്ടയിലെ തങ്ങളുടെ മേലധികാരികളെ ആക്രമിച്ചുകൊണ്ടാണ് കലാപത്തിനു തുടക്കമിട്ടത്.
ഒരു ദിവസത്തോളം നീണ്ടു നിന്ന കലാപത്തിനൊടുവിൽ കോട്ടയുടെ സംരക്ഷണമേധാവി കേണൽ ജോൺ ഫാൻകോർട്ട് ഉൾപ്പെടെ പതിനഞ്ചോളം ഉദ്യോഗസ്ഥരും  നൂറ്റിയിരുപതോളം ബ്രിട്ടീഷ് സൈനികരും കൊല്ലപ്പെട്ടു.
നിരവധി പേർക്കു ഗുരുതരമായി പരിക്കേറ്റു.
ഇരുപക്ഷത്തുമായി എണ്ണൂറിലധികം പട്ടാളക്കാർ മരണമടയുകയും അറുനൂറിലധികം പട്ടാളക്കാർ തടവിലാക്കപ്പെടുകയും ചെയ്തു.
കോട്ടയുടെ നിയന്ത്രണം ഇന്ത്യൻ സൈനികർ പിടിച്ചെടുത്തുവെങ്കിലും കൂടുതൽ സൈനികരെ ഉപയോഗിച്ച് ബ്രിട്ടീഷുകാർ വെല്ലൂർ കലാപം അടിച്ചമർത്തി.
കലാപകാരികളായ നൂറിലധികം ഇന്ത്യൻ സൈനികർക്കു വധശിക്ഷ നൽകി.
കലാപത്തിനു നേതൃത്വം നൽകിയ പ്രധാന സൈനികരെ പീരങ്കി ഉപയോഗിച്ചു ക്രൂരമായി കൊലപ്പെടുത്തി.
ചില സൈനികർക്കു ചാട്ടവാറടി ശിക്ഷ ലഭിച്ചു.
ചിലരിൽ നിന്ന് ബലം പ്രയോഗിച്ച് മാപ്പപേക്ഷ എഴുതി വാങ്ങി.
മറ്റു ചിലരെ ഉദ്യോഗത്തിൽ നിന്നു പിരിച്ചുവിട്ടു.
ഇന്ത്യയിൽ ബ്രിട്ടീഷുകാർക്കെതിരെയുള്ള ധീരമായ ഒരു പോരാട്ടമായി വെല്ലൂർ കലാപത്തെ കണക്കാക്കുന്നു.
ഈ കലാപം പിന്നീട് ശിപായി ലഹള (1857) പോലുള്ള ചില സൈനിക കലാപങ്ങൾക്കു പ്രചോദനം നൽകി.
1805 നവംബറിൽ ശിപായിമാരുടെ വേഷവിധാനങ്ങളിൽ വരുത്തിയ ചില പരിഷ്കാരങ്ങളാണ് വെല്ലൂർ കലാപത്തിലേക്കു നയിച്ചത്.
ഹിന്ദു സൈനികർ നെറ്റിയിൽ തിലകക്കുറി പോലുള്ള മതപരമായ അടയാളങ്ങൾ ധരിക്കരുതെന്നും മുസ്ലീങ്ങൾ താടിയും മീശയും നീട്ടിവളർത്തരുതെന്നും നിർദ്ദേശമുണ്ടായി.
എല്ലാവരും തലപ്പാവുകൾക്കു പകരം ക്രിസ്ത്യാനികൾ ധരിച്ചിരുന്നതു പോലുള്ള വട്ടത്തൊപ്പികൾ ധരിക്കണമെന്നും മദ്രാസ് സൈനികമേധാവിയായിരുന്ന സർ ജോൺ ക്രാഡോക്ക് ഉത്തരവിറക്കി.
ഈ പരിഷ്കരങ്ങളെ നിർബന്ധിത മതപരിവർത്തനത്തിനുള്ള ബ്രിട്ടീഷുകാരുടെ ഹീനശ്രമമായാണ് ഇന്ത്യൻ പട്ടാളക്കാർ വിലയിരുത്തിയത്.
അതുകൊണ്ടു തന്നെ ഇന്ത്യൻ സൈന്യത്തിലെ ഹിന്ദുക്കളും മുസ്ലീങ്ങളും സിക്കുകാരും ഈ നിർദ്ദേശങ്ങൾ അനുസരിക്കാൻ കൂട്ടാക്കിയില്ല.
നിർദ്ദേശങ്ങളോടു പ്രതിഷേധിച്ച ഒരു ഹിന്ദു സൈനികനെയും മുസ്ലീം സൈനികനെയും മദ്രാസിലെ സെന്റ് ജോർജ്ജ് കോട്ടയിലെത്തിക്കുകയും 90 ചാട്ടവാറടി ശിക്ഷ നൽകുകയും അവരെ ജോലിയിൽ നിന്ന് പിരിച്ചുവിടുകയും ചെയ്തു.
19 പട്ടാളക്കാർക്ക് 50 ചാട്ടവാറടി നൽകിയതിനോടൊപ്പം ഈസ്റ്റ് ഇന്ത്യാ കമ്പനിയോടു മാപ്പുചോദിക്കാനും ബ്രിട്ടീഷുകാർ ആവശ്യപ്പെട്ടു.
ഇന്ത്യൻ സൈനികരിൽ ബ്രിട്ടീഷുകാരോടുള്ള വിരോധം വർദ്ധിക്കുവാൻ ഈ സംഭവങ്ങൾ കാരണമായി.
ടിപ്പു കുടുംബത്തിന്റെ സ്വാധീനം
1799-ൽ ബ്രിട്ടീഷുകാർ മൈസൂർ ഭരണാധികാരിയായ ടിപ്പു സുൽത്താനെ വധിക്കുകയും അദ്ദേഹത്തിന്റെ കുടുംബത്തെ വെല്ലൂരിലേക്കു മാറ്റുകയും ചെയ്തിരുന്നു.
ടിപ്പുവിന്റെ ഭാര്യമാരെയും മക്കളെയും വെല്ലൂർ കോട്ടയിൽ തടവിലാക്കി.
ബ്രിട്ടീഷുകാരുടെ ഹീനമായ ഈ നടപടിയിൽ ദേശസ്നേഹികളായ ഒരു കൂട്ടം സൈനികരിൽ അമർഷമുണ്ടാക്കി.
എങ്ങനെയും വെല്ലൂർ കോട്ട പിടിച്ചെടുക്കണമെന്നും ടിപ്പുവിന്റെ കുടുംബത്തെ നേതൃനിരയിൽ നിർത്തി ബ്രിട്ടീഷുകാരോടു പ്രതികാരം ചെയ്യണമെന്നും മൈസൂർ സുൽത്താനത്ത് പുനഃസ്ഥാപിക്കണമെന്നും അവർ ആഗ്രഹിച്ചു.
പക്ഷെ ടിപ്പുവിന്റെ ആൺമക്കൾ ബ്രിട്ടീഷുകാർക്കെതിരെയുള്ള പോരാട്ടത്തിനു തയ്യാറായില്ല.
കലാപത്തിന്റെ ആരംഭം
1806 ജൂലൈയിൽ വെല്ലർ കോട്ടയുടെ കാവൽക്കാരായി 69-ാം റെജിമെന്റിലെ നാലു കമ്പനി ബ്രിട്ടീഷ് സൈനികരും മദ്രാസ് സൈന്യത്തിൽ നിന്നുള്ള മൂന്ന് കമ്പനി ഇന്ത്യൻ സൈനികരും ഉണ്ടായിരുന്നു.
ജൂലൈ 10-ന് അർദ്ധരാത്രിക്കു ശേഷം രണ്ട് മണിക്കൂർ കഴിഞ്ഞപ്പോൾ ഇന്ത്യൻ ശിപായിമാർ വെല്ലൂർ കോട്ടയിലെ തങ്ങളുടെ മേലധികാരികളെയും 69-ാം റെജിമെന്റിലെ 115 സൈനികരെയും ആക്രമിച്ച് കൊലപ്പെടുത്തുവാൻ തുടങ്ങി.
ശത്രുക്കളിൽ പലരും ഉറക്കത്തിലേക്കു വഴുതിവീണിരുന്ന സമയമായതിനാൽ ഇന്ത്യൻ സൈനികർക്കു ജോലി കൂടുതൽ എളുപ്പമായിത്തീർന്നു.
കോട്ടയുടെ സംരക്ഷണച്ചുമതലയുണ്ടായിരുന്ന കേണൽ സെന്റ്.
ജോൺ ഫാൻകോർട്ട് ഉൾപ്പെടെയുള്ള ബ്രിട്ടീഷ് ഉദ്യോഗസ്ഥർ കൊല്ലപ്പെട്ടു.
പ്രഭാതമായപ്പോഴേക്കും വെല്ലൂർ കോട്ടയുടെ നിയന്ത്രണം പിടിച്ചെടുത്ത ഇന്ത്യൻ സൈനികർ അവിടെയെല്ലാം മൈസൂർ രാജവംശത്തിന്റെ പതാക സ്ഥാപിച്ചു.
ടിപ്പുവിന്റെ രണ്ടാമത്തെ പുത്രൻ ഫത്തേഹ് ഹൈദരെ തങ്ങളുടെ രാജാവായി അവർ പ്രഖ്യാപിച്ചു.
പക്ഷേ മേജർ കൂപ്പ്സ് എന്നൊരു ബ്രിട്ടീഷ് ഉദ്യോഗസ്ഥൻ കലാപസ്ഥലത്തു നിന്ന് കഷ്ടിച്ചു രക്ഷപെട്ടിരുന്നു.
ആർക്കോട്ടിലെ സൈനിക കേന്ദ്രത്തിലെത്തിയ അയാൾ കലാപത്തിന്റെ വിശദാംശങ്ങൾ ബ്രിട്ടീഷ് ഉദ്യോഗസ്ഥരെ അറിയിച്ചു.
അക്കാലത്ത് ഇന്ത്യയിലുണ്ടായിരുന്ന ഏറ്റവും സമർത്ഥനായ ബ്രിട്ടീഷ് ഉദ്യോഗസ്ഥൻ റോളോ ഗില്ലപ്സിയുടെ നേതൃത്വത്തിൽ  ശക്തമായ ഒരു സൈന്യം വെല്ലൂർ കോട്ടയിലേക്കു പുറപ്പെട്ടു.
വെല്ലൂരിലെത്തിയ ഗില്ലസ്പിയും സംഘവും കോട്ടയുടെ മുകളിൽ പാറിപ്പറക്കുന്ന മൈസൂർ രാജവംശത്തിന്റെ പതാക കണ്ടു.
69-ാം റെജിമെന്റിൽ അവശേഷിച്ചിരുന്ന എൺപതോളം ബ്രിട്ടീഷ് സൈനികരുടെ നേതൃത്വവും ഗില്ലസ്പി ഏറ്റെടുത്തു.
കോട്ടയുടെ കവാടത്തിൽ ഇന്ത്യൻ സൈനികരുടെ കാവലുണ്ടായിരുന്നു.
കോട്ടയുടെ ഉള്ളിലേക്ക് അതിക്രമിച്ചു കയറിയ ഗില്ലസ്പിയും സൈനികരും ശക്തമായി പോരാടി.
കലാപകാരികളായ 350-ഓളം ഇന്ത്യൻ പട്ടക്കാളക്കാർ കൊല്ലപ്പെട്ടു.
ഏകദേശം അത്രത്തോളം പട്ടാളക്കാർക്കു ഗുരുതരമായി പരിക്കേറ്റു.
അങ്ങനെ ഗില്ലസ്പിയുടെ നേതൃത്വത്തിലുള്ള ബ്രിട്ടീഷ് സൈന്യം വെല്ലൂർ ലഹള അടിച്ചമർത്തി.
കോട്ടയുടെ നിയന്ത്രണം തിരിച്ചുപിടിച്ചു.
കലാപത്തിനു ശേഷം
കലാപവുമായി ബന്ധപ്പെട്ട് നടന്ന വിചാരണയ്ക്കു ശേഷം 6 കലാപകാരികളെ പീരങ്കി ഉപയോഗിച്ചു വധിച്ചു, അഞ്ചുപേരെ  ബ്രിട്ടീഷ് സൈനികർ കൂട്ടത്തോടെ വെടിവച്ചു കൊന്നു, എട്ടു പേരെ തൂക്കിലേറ്റി, അഞ്ചു പേരെ ആജീവനാന്തം നാടുകടത്തി.
മദ്രാസ് സൈന്യത്തിലുണ്ടായിരുന്ന ബാക്കി സൈനികരെ ഉദ്യോഗത്തിൽ നിന്നു പിരിച്ചുവിട്ടു.
പുതിയ വേഷവിധാന നിർദ്ദേശങ്ങൾ പുറപ്പെടുവിച്ച സൈനിക മേധാവി ജോൺ ക്രാഡോക്കിനെയും മദ്രാസ് ഗവർണർ വില്യം ബെന്റിക്കിനെയും ബ്രിട്ടനിലേക്കു തിരികെ വിളിപ്പിച്ചു.
വട്ടത്തൊപ്പി ധരിക്കുന്നതു പോലുള്ള പരിഷ്കാരങ്ങളുമായി ബന്ധപ്പെട്ടു പുറത്തുവന്ന ഉത്തരവ് റദ്ദാക്കി.
ടിപ്പുവിന്റെ കുടുംബത്തെ ഒന്നടങ്കം കൊൽക്കത്തയിലേക്കു നാടുകടത്തി.
സമാന കലാപങ്ങൾ
വെല്ലൂർ കലാപത്തിനു സമാനമായ പല സൈനിക കലാപങ്ങളും പിന്നീട് ബ്രിട്ടീഷ് ഇന്ത്യയിൽ നടന്നിട്ടുണ്ട്.
1857-ലെ ശിപായി ലഹളയും ഇത്തരത്തിലൊന്നായിരുന്നു.
1857-ലെ വിപ്ലവത്തിൽ കലാപകാരികൾ മുഗൾ ഭരണാധികാരിയായിരുന്ന ബഹദൂർഷാ സഫറിനെ തങ്ങളുടെ രാജാവായി പ്രഖ്യാപിച്ചതു പോലെ വെല്ലൂർ കലാപത്തിൽ ടിപ്പുവിന്റെ മകനെ രാജാവായി പ്രഖ്യാപിക്കുകയും മൈസൂർ രാജവംശം പുനഃസ്ഥാപിക്കുവാൻ ശ്രമിക്കുകയും ചെയ്തിരുന്നു.
രണ്ടു കലാപങ്ങളിലും മതവികാരം വ്രണപ്പെടുത്തുന്ന ഘടകങ്ങളുണ്ടായിരുന്നു.
വെല്ലൂർ കലാപത്തിനു സാക്ഷിയായിരുന്ന ജോൺ ഫാൻകോർട്ടിന്റെ പത്നി അമേലിയ ഫാററും മക്കളും കലാപസ്ഥലത്തു നിന്നും അത്ഭുതകരമായി രക്ഷപെട്ടു.
ഭർത്താവ് കൊല്ലപ്പെട്ടിട്ടും എങ്ങനെയാണ് താനും കുട്ടികളും രക്ഷപെട്ടതെന്നു വിശദമാക്കുന്ന അമേലിയയുടെ ഓർമ്മക്കുറിപ്പുകൾ പിന്നീട് പ്രസിദ്ധീകരിച്ചിരുന്നു.
വെല്ലൂർ കലാപത്തെ ആസ്പദമാക്കി ഇംഗ്ലീഷ് കവി ഹെൻറി ന്യൂബോൾട്ട് രചിച്ച കവിതയാണ് ഗില്ലസ്പി (Gillespie).
ജോർജ് ഷിപ്വേയുടെ സ്ട്രേഞ്ചേഴ്സ് ഇൻ ദ ലാൻഡ് (1976) എന്ന നോവലിലും വെല്ലൂർ കലാപമാണ് പ്രതിപാദ്യ വിഷയം.
അവലംബം പുറം കണ്ണികൾ {{ cite news }} :  CS1 maint: multiple names: authors list ( link ) at A Celebration of Women Writers More about Madras Army and Vellore mutiny Archived 2006-07-17 at the Wayback Machine .
Memorial to H. M. 69th Regiment, who defended Vellore Fort during the uprising, at Church of South India Cemetery, Vellore Tamils dispute India mutiny date
വെല്ലിംഗ്ടൺ അന്താരാഷ്ട്ര വിമാനത്താവളം
ന്യൂസിലൻഡിന്റെ തലസ്ഥാന നഗരമായ വെല്ലിംഗ്ടണിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളമാണ് വെല്ലിംഗ്ടൺ അന്താരാഷ്ട്ര വിമാനത്താവളം .
വെല്ലിംഗ്ടൺ നഗരത്തിൽ നിന്നും 6 കിലോമീറ്റർ മാറി പ്രാന്തപ്രദേശമായ റോങൊടെയിലാണ് വിമാനത്താവളം സ്ഥിതി ചെയ്യുന്നത്.
വെല്ലിംഗ്ടൺ സിറ്റി കൗൺസിൽ, ന്യൂസിലൻഡിലെ പ്രമുഖ നിർമ്മാണക്കമ്പനിയായ ഇൻഫ്രാടീൽ എന്നിവരുടെ സംയുക്ത ഉടമസ്ഥതയിലുള്ളതാണ് വെല്ലിംഗ്ടൺ വിമാനത്താവളം.
1935ൽ നിർമ്മാണം പൂർത്തിയായ വെല്ലിംഗ്ടൺ വിമാനത്താവളം സുരക്ഷാകാരണങ്ങൾ മുൻ നിർത്തി 1947ൽ അടച്ചുപൂട്ടി .
പിന്നീട് 1959ൽ നവീകരിച്ച വെല്ലിംഗ്ടൺ വിമാനത്താവളം ഇന്ന് രാജ്യത്തെ മൂന്നാമത് ഏറ്റവും തിരക്കേറിയ അന്താരാഷ്ട്ര വിമാനത്താവളമാണ് .
എയർ ന്യൂസിലൻഡിന്റെ ഒരു പ്രധാന ഹബ് ആണ് വെല്ലിംഗ്ടൺ വിമാനത്താവളം.
സിംഗപ്പൂർ എയർലൈൻസ്, ക്വാണ്ടാസ് ,എയർ ഓസ്ട്രേലിയ തുടങ്ങിയവയാണ് വെല്ലിംഗ്ടൺ വിമാനത്താവളത്തിലെക്ക് സർവീസ് നടത്തുന്ന പ്രധാനപ്പെട്ട വിദേശ എയർലൈനുകൾ.
അവലംബം പുറത്തേക്കുള്ള കണ്ണികൾ Wellington International Airport എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wellington International Airport official site Airliner photos at Wellington International Airport (Airliners.net site) NZWN Details on AviationPage New Zealand Archived 2007-03-14 at the Wayback Machine .
Information about Wellington International Airport New Zealand AIP Operational Data Pages
വെല്ലൂർ ഇംഗ്ലീഷ് വിലാസം https://ml.wikipedia.org/wiki/Vellore
12°52′07″N 79°07′08″E ﻿ / ﻿ 12.868719°N 79.119000°E ﻿ / 12.868719; 79.119000 തമിഴ് നാട് സംസ്ഥാനത്തെ ഒരു നഗരമാണ് വെല്ലൂർ .
( തമിഴ് : வேலூர் , pronounced [veːluːr] ⓘ ).
വെല്ലൂർ ജില്ലയുടെ ആസ്ഥാനം കൂടിയാണിത്.
ഇവിടുത്തെ മുനിസിപ്പാലിറ്റി 142 വർഷം പഴക്കമുള്ളതാണ്.
സ്ഥലവിസ്തീർൺനമനുസരിച്ച്  തമിഴ് നാട്ടിലെ  ഏറ്റവും വലിയ മുനിസിപ്പാലിറ്റിയാണ് ഇത്.
തെക്കെ ഇന്ത്യയിലെ ഏറ്റവും പഴയ നഗരങ്ങളിൽ ഒന്നാണ് വെല്ലൂർ.
ചെന്നൈക്കും ബാംഗളൂരിനും ഇടക്കാണ്‌ വെല്ലൂർ സ്ഥിതി ചെയ്യുന്നത്.
കാട്പാടി ജങ്ങ്ഷൻ  ആണ് തൊട്ടടുത്ത റെയിൽവേ സ്റ്റേഷൻ.
ഇവിടുത്തെ പ്രശസ്തമായ ക്രിസ്ത്യൻ മെഡിക്കൽ കോളേജിൽ ലോകത്തിന്റെ വിവിധ ഭാഗങ്ങളിൽ നിന്നുള്ള വിദ്യാർഥികൾ പഠിക്കുന്നു .
ഇന്ത്യയിലെ പ്രധാനപ്പെട്ട ഒരു ചികിത്സാ കേന്ദ്രമാണ് ഇതോടനുബന്ധിച്ചുള്ള ആശുപത്രി.
പ്രധാന ആകർഷണങ്ങൾ വെല്ലൂർ ജയിൽ
വെല്ലൂർ സെൻ‌ട്രൽ ജയിൽ ഇവിടുത്തെ പ്രസിദ്ധമായ ഒന്നാണ്.
ഇത് സ്ഥാപിക്കപ്പെട്ടത്  1830 ലാണ്.
സ്വാതന്ത്ര്യ സമരകാലത്ത് പല പ്രമുഖ സമരനേതാക്കളും ഈ ജയിലിൽ ശിക്ഷ അനുഭവിച്ചിട്ടുണ്ട്.
തമിഴ് നാട്ടീലെ പാളാർ നദിയുടെ തീരങ്ങളിൽ സ്ഥിതി ചെയ്യുന്ന ഇവിടുത്തെ ഒരു പ്രധാന അകർഷണം വെല്ലൂർ കോട്ട ആണ്.
അവലംബം പുറത്തേക്കുള്ള കണ്ണികൾ Official Government Site Archived 2010-08-20 at the Wayback Machine .
To know more about Vellore (Shop address, Train Timings, Movies, etc.) Archived 2010-01-25 at the Wayback Machine .
Vellore Cantonment Train Timings Archived 2010-05-27 at the Wayback Machine .
Official Site of Christian Medical College, Vellore - India's 2nd Best Medical College Archived 2010-10-29 at the Wayback Machine .
Thiruvalluvar University Archived 2011-10-21 at the Wayback Machine .
Chennai museum Shiksha Kendra Residential School Archived 2012-04-22 at the Wayback Machine .
Sri Selliamman Guest House - Good lodge near Sripuram Golden Temple, Vellore Archived 2010-01-31 at the Wayback Machine .
വെല്ലോസിയ ഇംഗ്ലീഷ് വിലാസം https://ml.wikipedia.org/wiki/Vellozia
1788-ൽ അംഗീകൃതമായ വെല്ലോസിയേസി കുടുംബത്തിലെ ഒരു സസ്യ ജനുസ്സാണ് വെല്ലോസിയ .
Vellozia aloifolia
പനാമയിലേക്കും വ്യാപിച്ചുകിടക്കുന്ന ഒരു ഇനം (വി. ട്യൂബിഫ്ലോറ) ഒഴികെ ഈ ജനുസ്സ് തെക്കേ അമേരിക്കയിൽ തദ്ദേശീയമായി കാണപ്പെടുന്നു.
മിനാസ് ജെറൈസ് സംസ്ഥാനത്ത് ധാരാളം ഉള്ള മിക്ക ഇനങ്ങളും ബ്രസീൽ സ്വദേശികളാണ്.
സമീർ ബിൻസി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
കേരളത്തിലെ ഒരു ഗസൽ-ഖവ്വാലി ഗായകനാണ് സമീർ ബിൻസി .
ഇമാം മജ്ബൂർ ഇദ്ദേഹത്തിന്റെ സഹപ്രവർത്തകനാണ് .
അലീഗഡിൽ പഠനം പൂർത്തിയാക്കിയ സമീർ, മങ്കടയിലെ ഹയർ സെക്കൻഡറി അധ്യാപകനായി ജോലി ചെയ്യുന്നു .
മാലിക് എന്ന ചലചിത്രത്തിനായി റഹീമുൻ അലീമുൻ എന്ന ഗാനം രചിച്ചു .
സൂഫി സംഗീതം മലയാളത്തിൽ പ്രചരിപ്പിക്കുന്നതിൽ വലിയൊരു പങ്ക് സമീർ ബിൻസിയും സംഘവും വഹിച്ചിട്ടുണ്ട് .
സമീർ ബിൻസിയും ഇമാം മജ്ബൂറും ചേർന്നാലപിച്ച നിരവധി ഗാനങ്ങൾ വലിയ ജനപ്രീതി ലഭിച്ചവയാണ്.
നിരവധി സ്റ്റേജ് പ്രോഗ്രാമുകളും ഇവരുടേതായി ഉണ്ടായിട്ടുണ്ട്.
സമുച്ചയം (അലങ്കാരം)
ഒരു വസ്തുവിന് ഒരു വകഗുണമോ ക്രിയയോ വരുന്ന സമയത്തിങ്കൽ തന്നെ മറ്റൊരു വസ്തുവിന് മറ്റൊരു ഗുണമോ ക്രിയയോ ഉണ്ടാകുന്നതാണ് സമുച്ചയം ലക്ഷണം
ഗുണക്രിയകളൊന്നിച്ചാൽ സമുച്ചയമലംകൃതി.
ഉദാ: വാനിരുണ്ടു മങ്കയ്കു മനം രക്തവുമായി പോൽ ആകാശത്തിനു കാർഷ്ണ്യ ഗുണമുണ്ടായതോടു കൂടി തന്നെ വിരഹിയുടെ മനസ്സിനുരാഗവും ഉണ്ടായി എന്നു പറഞ്ഞിരിക്കുന്നതിനാൽ ഗുണങ്ങൾക്കു സമുചയം.
അവലംബം ↑ വൃത്താലങ്കാര സംഗ്രഹം .
സമുച്ചയം (വ്യാകരണം)
സമാനരൂപങ്ങളുള്ള സജാതീയപദങ്ങളേയും സമാനഭാഗങ്ങളുള്ള വാക്യങ്ങളേയും ഒന്നാക്കിച്ചേർക്കുന്നതിനെ സമുച്ചയം എന്നുപറയുന്നു.
ആഖ്യ , ആഖ്യാതം , കർമ്മം , വിശേഷണം എന്നിവയിൽ ഒന്നോ അതിലധികമോ ഭാഗങ്ങൾ സമാനമായിരിക്കുന്ന വാക്യങ്ങളെ സമുച്ചയിച്ചുണ്ടാകുന്ന വാക്യങ്ങളെ സമുച്ചിതവാക്യമെന്നു പറയും.
ഉദാ- രാമൻ പുസ്തകം വായിക്കുന്നു, കൃഷ്ണൻ പുസ്തകം വായിക്കുന്നു എന്നിവയെ ഉം നിപാതത്താൽ രാമനും കൃഷ്ണനും പുസ്തകം വായിക്കുന്നു എന്നു സമുച്ചയിക്കാം.
വ്യാകരണമിത്രം, എം.ശേഷഗിരിപ്രഭു
സമുദ്ര ജീവശാസ്ത്രം ഇംഗ്ലീഷ് വിലാസം https://ml.wikipedia.org/wiki/Marine_Biology ഭൂമിയുടെ ഉപരിതലത്തിലെ 70 ശതമാനത്തിലേറെ വരുന്ന സമുദ്രം അനേകം ജീവികളുടെ വാസ്ഥലമാണു്.
ശരാശരി 4 കിലോ മീറ്റർ ആഴമുള്ള സമുദ്രഭാഗത്തിനു്, 380,000 കിലോ മീറ്ററോളം സമുദ്രതീരമുണ്ടു്
സമുദ്രത്തിലും, മറ്റു് ഉപ്പു ജലാശയങ്ങളിലും കഴിയുന്ന ജീവികളെ കുറിച്ചുള്ള പഠനത്തിനുള്ള ശാസ്ത്രശാഖയാണു് സമുദ്ര ജീവശാസ്ത്രം .
ജീവശാസ്ത്ര പ്രകാരം ജീവികളെ പല ഫൈലങ്ങളും , കുടുംബങ്ങളും, ജാതികളും സമുദ്രത്തിൽ വസിക്കുന്നു.
അതിസുഷ്മ ജീവികൾ തൊട്ടു് 30 മീറ്റർ വരെ വലിപ്പമുള്ള നീലതിമിംഗിലം വരെയുള്ള ജീവജാലങ്ങളെക്കുറിച്ചുള്ള  വളരെ വിപുലമായ പഠനം ഈ ശാസ്ത്രശാഖ ഉൾക്കൊള്ളുന്നു.
ചരിത്രം This section requires expansion .
( March 2013 )
അരിസ്റ്റോട്ടിലിനെ സമുദ്ര ജീവശാസ്ത്രത്തിന്റെ പിതാവായി കരുതിപ്പോന്നു.
ബന്ധപ്പെട്ട മേഖലകൾ
ജീവശാസ്ത്രത്തിനു് പുറമെ, സമുദ്രശാസ്ത്രവുമായും ഈ ശാസ്ത്രശാഖ ബന്ധപ്പെട്ടിരിക്കുന്നു.
കൂടാതെ, ജൈവവ്യവസ്ഥാ പഠനം .
മത്സ്യ പഠനം , സമുദ്ര പരിരക്ഷണം എന്നിവ സമുദ്രജീവശാസ്ത്രത്തിന്റേയും പരിസ്ഥിതി ശാസ്ത്രത്തിന്റേയും തുടർച്ചയുമാണു്.
മൃഗങ്ങൾ പക്ഷികൾ This section requires expansion .
മത്സ്യം കൊമ്പുകളുടെ കിരീടമുള്ള ഒരു നക്ഷത്രമത്സ്യം .
സസ്തനികൾ പച്ചക്കടലാമ .
പ്രധാനമായും അഞ്ചുതരം കടൽ സസ്തനികളുണ്ടു് .
അകശേരുകികൾ
കരയിലെന്ന പോലെ സമുദ്രത്തിലും വലിയൊരു വിഭാഗം ജന്തുക്കളും നട്ടെല്ലില്ലാത്തവയാണു്.
ഇഴജന്തുക്കൾ കൂണുകൾ അതിസുക്ഷ്മ ജീവികൾ ഒരു കോപ്പിപോഡ് .
സസ്യങ്ങൾ പായലുകൾ പുല്ലുകൾ വെള്ള കുത്തുള്ള വുക മീനുകൾ കടൽ പുല്ലുകളുള്ളയിടങ്ങളിൽ വസിക്കുന്നു കടൽ ആവാസ മേഖലകൾ കടൽ ആവാസ കേന്ദ്രങ്ങൾ തീരസമുദ്രം വേലിത്തട്ടു് അഴിമുഖങ്ങൾ കടൽ പായൽകാടുകൾ പവിഴപ്പുറ്റുകൾ കടൽപ്പരപ്പ് ഭൂഖണ്ഡ അരികു് ഭൂഖണ്ഡത്തട്ടു് കടലിടുക്ക് പുറംകടൽ ആഴക്കടൽ കടൽമലകൾ ജലതാപ വിള്ളലുകൾ തണുത്ത കടൽ ഉറവകൾ കെൽപ്പ് വനങ്ങൾ അടിക്കടൽ കടൽ അടിവാരം ക സ തി തീരസമുദ്രം വേലിത്തട്ടു് ബാങ്കാവോ തീരത്തു് കടൽത്തിരത്തു് നിന്നും ഇരുന്നൂറ് മീറ്ററോളം അകലത്തിൽ വേലിയിറക്ക സമയത്തു് കാണുന്ന വേലിത്തട്ടു്
വേലിയേറ്റത്തിലെ ജലനിരപ്പിനും, വേലിയിറക്കത്തിലെ ജലനിരപ്പിനും ഇടയിലുള്ള പ്രദേശത്തെയാണു് വേലിത്തട്ടു് എന്നു് പറയുന്നതു്.
ഇവയേയും ചേർത്താണു് പതുവേ കടൽത്തീരം എന്നു് വിളിക്കാറുള്ളതു്.
ഞണ്ടുകൾ, നക്ഷത്രമത്സ്യങ്ങൾ,പവിഴപ്പൊളിപ്പുകൾ തുടങ്ങി ധാരാളം ജീവികളുടെ വാസസ്ഥലമാണു് വേലിത്തട്ടു്.
അഴിമുഖങ്ങൾ കടൽ പാരുകൾ
മത്സ്യങ്ങളും മറ്റും പ്രജനനത്തിനായി തിരഞ്ഞെടുക്കുന്ന സ്ഥലങ്ങളാണ് പാരുകൾ.
അവയുടെ മുട്ടകൾ വിരിയിക്കാനും കുഞ്ഞുങ്ങളെ വളർത്തുവാനും കടൽ പാരുകൾ സുരക്ഷിത ഇടമാണു്.
കടൽ പായൽകാടുകൾ കാലിഫോർണിയിലെ അനാകാപ ദ്വീപിനടുത്ത ഒരു കടൽ പായൽകാടു് പവിഴപ്പുറ്റുകൾ കുഴൽ സ്പോഞ്ചുകൾക്കു് പവിഴപ്പുറ്റുകൾ വാസസ്ഥലമാകുുന്നു.
തന്മൂലം വിവിധതരം മത്സ്യങ്ങളും അവിടെ കണ്ടുവരുന്നു
കാഴ്ചയിൽ ഏറെ മനോഹരവുമായ ഒരു ആവാസവ്യവസ്ഥയാണ് പവിഴപ്പുറ്റുകൾ .
ഇവയെ കടലിലെ പൂന്തോട്ടം എന്നും വിളിക്കുന്നു.
തീരത്തോട് ചേർന്ന് ആഴം കുറഞ്ഞ കടലിലാണു് ഇവ സാധാരണ കാണപ്പെടുന്നതു്.
പവിഴപ്പൊളിപ്പുകൾ എന്ന പുഷ്പസദൃശ്യമായ ജീവികളുടെ വിസർജ്ജ്യവസ്തുക്കളും മൃതാവശിഷ്ടങ്ങളും ചേർന്ന് വർഷങ്ങളുടെ പ്രവർത്തനഫലമായാണു് പവിഴപ്പുറ്റുകൾ രൂപം കൊള്ളുന്നതു്.